**RANTASAUNAN / GRILLIKATOKSEN KÄYTTÖOHJE**

Rakennuksessa on takkatupa, sauna, naisten ja miesten pesu- ja pukuhuoneet sekä wc:t.

Takkatuvan keittiövarusteina ovat liesi, mikro, jääkaappi-pakastin, kahvin- ja vedenkeitin. Astiat ja ruokailuvälineet 10 hengelle. Kertakäyttö-astioiden käyttöä suositellaan.

Saunassa on sähkö- ja puukiuas. Kiukaita ei saa käyttää yhtä aikaa. Sähkökiuas laitetaan päälle takkatuvan seinällä olevasta termostaatista. Sähkökiuas ei ole käytössä kesällä. Puut haetaan puuvarastosta, jonka avain löytyy avainkaapista. Huolehdi, että saunapuita on seuraavalle käyttäjälle. Yleisissä vuoroissa edellytetään uimapuvun käyttöä.

Avaimet noudetaan KOKSin kahviosta ja palautetaan mahdollisimman pian tai viimeistään seuraavana päivänä klo 12:00 mennessä.

Rantasaunan avainnipussa on kolme avainta ja hälytyslätkä: ulko-oven ura-avain, puomin ja pihavalojen avain (pihavalot sytytetään ja sammutetaan puomin viereisestä valaisintolpasta). Rakennuksessa on Verisuren hälytysjärjestelmä. Virhehälytyksen sattuessa ilmoita siitä välittömästi Verisure hälytyskeskukseen puh. 010 2179100.

**1.6.–31.8.**

Rantasaunaon jäsenten käytössä maanantaisin, tiistaisin, torstaisin ja sunnuntaisin

klo 12:00–21:00, minkä jälkeen alueelta on poistuttava. Saunaa ei saa lämmittää klo 20:00

jälkeen.

Yksityiskäyttöön rantasaunaa vuokrataan keskiviikkoisin, perjantaisin ja lauantaisin.

**1.9.–31.5.**

Rantasaunaa vuokrataan yksityiskäyttöön kaikkina muina päivinä paitsi maanantaisin.

Tilat on siivottava huolellisesti käytön jälkeen (siivousohjeet löytyvät siivouskaapista ja ohjekansiosta). Mikäli siivouksesta on huomautettavaa, laskutamme siivouksesta 50 €/ alkava tunti. Eritteiden siivouksesta laskutetaan lisäksi 200 €. Huolehdi myös terassin siisteydestä.

Poistuttaessa tarkasta, että kaikki sisäovet on suljettu, ikkunat ja ulko-ovet (4 kpl) lukittu ja

hälytys kytketty päälle.

HUOM. Jäsenhinnan edellytyksenä on, että jäsen vuokraa tilan omaan käyttöön ja on paikalla vuokrauksen ajan. Laskun maksajan on oltava jäsen tai samassa taloudessa asuva henkilö.

**GRILLIKATOS** on jäsenten käytössä ympäri vuoden. Avain on noudettava KOKSin kahviosta. Grillikatos ja käyttämäsi välineet on siivottava käytön jälkeen.
Siivousvälineet löytyvät grillikatoksesta. Grillikatos on lukittava käytön jälkeen.

Kynttilöitä ja ulkotulia ei saa laittaa puupinnoille ilman asianmukaista alustaa.

Ulko-wc:n avain löytyy rantavarastosta.

**Jätä paikat siihen kuntoon missä toivoisit niiden olevan, kun tulet itse paikalle.**

**Ongelmatilanteissa yhteydenotot:**

Varapuheenjohtaja puh. 044 7500059